ఈపీఎఫ్ నిబంధనల్లో కీలక మార్పు పరికరాల కొనుగోలు నిబంధనలూ సరళం  ఈపీఎఫ్ నిబంధనల్లో కీలక మార్పు న్యూఢిల్లీ, ఏప్రిల్ 27: ఉద్యోగుల భవిష్య నిధి (ఈపీఎఫ్) సొమ్ము వినియోగంలో మరో కీలక వెసులుబాటు లభించింది. ఇకపై వైద్యం కోసం ఈపీఎఫ్ నిధులు వాడుకునేందుకు వైద్యుడి సర్టిఫికెట్ అడగరు. అలాగే అంగ వైకల్యం బారిన పడిన వారు తమకు అవసరమైన పరికరాలు కొనుక్కునేందుకూ డాక్టర్ సర్టిఫికెట్ సమర్పించనవసరం లేదు. ఈ మేరకు పథకం నిబంధనల్లో కీలక మార్పులు చేశారు. ఇప్పటి వరకు వైద్యం కోసం, పరికరాల కొనుగోలు కోసం చందాదారులు పలు సర్టిఫికెట్లు, పత్రాలు సమర్పించాల్సి వచ్చేది. ఇకపై వివిధ అవసరాల కోసం తమ ఖాతా నుంచి సొమ్ము ఉపసంహరించాలనుకునే వారు సరళమైన ఒకే ఫారాన్ని నింపి, స్వీయ ధ్రువీకరణ పత్రం సమర్పిస్తే సరిపోతుంది. పథకంలోని 68జే, ఎన్ నిబంధనల్లో ఈ మేరకు సవరణలు చేశారు. వాస్తవానికి భవిష్య నిధి పథకం నిబంధనల ప్రకారం.. నెల రోజులు లేదా అంతకుపైబడి ఆస్పత్రిలో ఉండాల్సి వచ్చిన సందర్భంలో వైద్య అవసరాల కోసం సొమ్ము ఉపసంహరించుకునేందుకు (తిరిగి చెల్లించనవసరం లేని అడ్వాన్స్గా) అవకాశం కల్పిస్తారు. అలాగే క్షయ, కుష్టు, పక్షవాతం, కేన్సర్, హృద్రోగం వంటి వాటి బారినపడినప్పుడూ సొమ్ము తీసుకోవచ్చు. వైద్యమైనా, వికలాంగులకు అవసరమైన పరికరాల కొనుగోలుకైనా మరో కీలక నిబంధనను పాటించాల్సి ఉంటుంది. కరువు భత్యంతో కలిపి ఉద్యోగి ఆరు నెలల మూల వేతనం లేదా ఉద్యోగి తన వాటాగా చెల్లించిన పీఎఫ్ మొత్తం, దానిపై వచ్చిన వడ్డీ లేదా చికిత్సకు, కొనుగోలుకు అయిన వాస్తవ వ్యయం.. ఈ మూడింటిలో ఏది తక్కువైతే ఆ మొత్తాన్ని తీసుకునేందుకు అవకాశం కల్పిస్తారు.
epf nibandhanallo keelaka maarpu parikaraala konugolu nibandhanaluu saralam  epf nibandhanallo keelaka maarpu newdhilly, epril 27: udyogula bhavishya nidhi (epf) sommu viniyogamlo maro keelaka vesulubaatu labhinchindi. ikapai vaidyam kosam epf nidhulu vaadukunenduku vaidyudi certificate adagaru. alaage anga vaikalyam baarina padina vaaru tamaku avasaramaina parikaraalu konukkunenduku dactor certificate samarpinchanavasaram ledu. ee meraku pathakam nibandhanallo keelaka maarpulu chesaru. ippati varaku vaidyam kosam, parikaraala konugolu kosam chandaadaarulu palu certificatlu, patraalu samarpinchaalsi vachedi. ikapai vividha avasaraala kosam tama khata nunchi sommu upasamharinchaalanukune vaaru saralamaina oke faaraanni nimpi, sweeya dhruveekarana patram samarpiste saripotundi. pathakamlooni 68jee, en nibandhanallo ee meraku savaranalu chesaru. vaastavaaniki bhavishya nidhi pathakam nibandhanala prakaaram.. nela rojulu leda antakupaibadi aaspatrilo undalsi vachina sandarbhamlo vaidya avasaraala kosam sommu upasamharinchukunenduku (tirigi chellinchanavasaram laeni adwansga) avakaasam kalpistaaru. alaage kshaya, kushtu, pakshavaatam, canesar, hrudrogam vanti vaati baarinapadinappuduu sommu teesukovachhu. vaidyamainaa, vikalaangulaku avasaramaina parikaraala konugolukaina maro keelaka nibandhananu patinchalsi untundi. karuvu bhatyamto kalipi udyogi aaru nelala muula vetanam leda udyogi tana vataga chellinchina pf mottam, daanipai vachina vaddi leda chikitsaku, konugoluku ayina vaastava vyayam.. ee moodintilo edhi takkuvaite aa mottaanni teesukunenduku avakaasam kalpistaaru.